Document ID: /roh_data/filtered/fineweb-2-filterrobots_roh.jsonl.gz/50571

Exteriur - Brasilia scuvra nov scandal da corrupziun
En la Brasilia è vegnì scuvert in'ulteriura affera da corrupziun suenter il scandal da Petrobras. Pliras 10 firmas tranter quellas er concerns d'industria e bancas duain avair corrut funcziunaris da taglia, sco quai che la polizia communitgescha.
Ils daners sajan vegnids pajads per influenzar decisiuns da l'autoritad da taglia ch'ha l'ultim pled tar recurs cunter pajaments da chastì. Ils investigaders stiman ch'i saja vegnì pajà daners da corrupziun da passa 5 milliardas euros. In terz da questa summa saja gia vegnì cumprovà, uschia la polizia.